
NEGARA, PENERAPAN NILAI-NILAI AGAMA? 


SLOGAN PENERAPAN 


Negara penerapan nilai-nilai Islam adalah slogan baru yang seringkali terpampang 
di muka-muka akhbar, di mana tidak siapa pun lagi jahil tentang ahh-ahli penanya. 
Begitu juga telah diketahui arah tujuan dan sasaran ideoloji golongan ini. Inilah suatu 
syi'ar atau slogan baru yang belum pernah wujud, apatah lagi hendak dikenali semenjak 
Islam. Malahan Islam menolak dan membantah terhadap slogan ini samada di sudut lafaz 
mahupun maknanya. Sebabnya, kerana Islam tidak membeza bezakan, samada tok imam 
dengan yang bukan imam, yang menghayati agama dengan yang tidak menghayatinya. 
Andailah benar sebagaimana yang tersirat dan tersurat, maka dapatlah saya gambarkan 
bahawa kemungkinan orang-orang yang melaungkan slogan-slogan ini mempunyai 
gambaran di dalam hati sanubari mereka suasana pemerintahan sebuah kerajaan yang 
diperintah oleh gereja pada masa pertengahan abad yang lampau di mana pemerintahan 
golongan gereja telah menutup mulut rakyat dan menzalimi mereka tanpa bantasan — 
peny. 

Pada masa-masa itu padri-padri gereja yang berkuasa, mereka memerintah 
mengikut sekehendak hati. Mereka menghalal dan mengharamkan sesuatu mengikut apa 
yang mereka suka. Sesiapa yang mereka suka, mereka masukkan ke dalam syurga.Orang 
yang mereka benci, mereka campakkan ke dalam neraka. Gereja mempunyai kuasa 
mutlak. Gereja boleh mengampun kepada setiap yang bersalah, asalkan ianya sanggup 
tunduk kepada arahan-arahan gereja. Untuk mendapat kemurkaan padri-padri gereja 
sudah cukup dengan mana-mana pemimpin atau raja yang berusaha meniup semangat 
kesedaran pada kalangan rakyat jelata untuk menentang pemerintahan gereja. 
Kemungkinan tanggapan-tanggapan ini semua benar. Jika tidak, masakan pula semua 
pemimpin-pemimpin negara-negara umat Islam begitu ghairah mencanangkan kepada 
rakyat jelata suatu simbolslogan yang dikenali dengan nama penerapan nilai-nilai agama. 
Dalam masa yang sama, pemimpin-pemimpin ini cuba menakut-nakutkan rakyat jelata 
kerana mereka menyangka bahawanegara Islam tak ubahlah seperti pemerintahan gereja 
pada pertengahan abad yang lampau, di mana kesudahannya akan berulang-ulang pula 
tragedi huru-hara, pertumpahan darah, kafir mengkafir dan sebagainya. 

Slogan penerapan nilai-nilai agama belum pernah wujud sama sekali di dalam 
Islam. Sebabnya, Allah Subhanahu Wa-ta'ala telah pun menyamakan sesama manusia 
mengikut ajaran Islam, samada lelaki mahupun perempuan. Allah SubhanahuWata'ala 
persamakan sudut hak dan tugas masing-masing, baik pemimpin mahupun yang 
dipimpin. Kelebihan dan keistimewaan di sisi Allah Subhanahu Wata'ala bukan hanya 
terletak pada gelaran dan pangkat. Umpamanya, Syeikh Azhar tidak jauh beza dengan 
penjaga pintunya. Hatta Presiden pun, jika hendak dibandingkan dengan pengawal 
istananya, pun sama juga. Cuma yang berbeza, iaitu sebagaimana firman Allah 
SubhanahuWata'ala yang berbunyi: 

Maksud ayat: 

" Wahai manusia semua.' Sesungguhnya Kami Jadikankamu semua terdiri daripada lelaki 
dan perempuan, kamu pula terdiri daripada berbagai-bagai bangsa danketurunan. 
Tujuannya, supaya kamu semua dapat berkenal-kenalan. Sesungguhnya orang yang 
paling mulia dari kamu semua di sisi Allah, ialah orang yang paling taqwa di kalangan 
kamu." 

(Surah Al-Hujurat: Ayat 13) 

Semua orang-orang Islam di Zaman Keagungan Islam dahulu benar-benar 
mengetahui tentang kandungan makna ayat ini, dan telah pun mengamalinya. Dalilnya, 
RasuluLlah SatlaL-lahu 'alaihi Wasallam sendiri pernah menasihati anak perempuannya 
Fatimah dengan sabdanya; 


Maksudnya: 

"Kamu beramallah. Sekalipun kamu anak kepada seorang Rasul, saya tidak juga boleh 
melepaskan kamu dari perhitungan Allah . " 

Meskipun RasuluLlah SallaLlahu 'alaihi Wasallam seorang yang paling hampir lagi 
dikasihi oleh Allah SubhanahuWata'ala, maka dengan kedudukan begitu pun beliau tidak 
juga boleh membantu anaknya sendiri. Ketegasan ini telah pun dijelaskan oleh Allah 
Subhanahu Wata'ala di dalam firmanNya; 

Maksudnya:" 

Sebenarnya, saya pun seorang manusia sepertimana kamu juga 11 

(Surah Al-Kahfi: Ayat 110) 

Ayat tadi menjelaskan lagi bahawa gelaran seorang Rasulitu tidaklah boleh 
menjamin perlindungan ke atas sesiapapun yang bersalah. Apahal pula dengan 
pemimpin-pemimpin negara dan tok mufti-tok muftinya. Sudah tentu dengan pangkat- 
pangkat ini semuanya tidak bernilai apa-apa pun di sisi AllahSubhanahu Wata'ala. 
Walaupun seorang Rasul, dia tidak berhakmenyelami dan menyelidiki segala perkara 
yang tersirat di dalam jiwa manusia. Dia hanya berhak menghukum mengikut sudut 
lahir, seperti apa yang terukir di bibir. Sudah cukup bagi sesiapa pun yang mengucap dua 
kalimah shahadah untuk menjaminkan jiwaraga dan harta-bendanya. Di atas fungsi ini 
sudah cukup member! erti dan gambaran kepada kita semua, bahawa RasuluLlah 
SallaLlahu 'alaihi Wasallam menghukum halal atau haram sesuatu itu tidak mengikut 
sesuka hatinya. Malahan apa yang dihukum itu hanyalah mengikut arahan dan wahyu 
daripada Allah Subhanahu Wata'ala kepada alam semesta. Rasul tidak berhak mengarah 
atau menghalang sesiapapun untuk masuk kedalam syurga, biarpun orang ini mematuhi 
suruhan Allah Subhanahu Wata'ala dan menjauhi dari segala laranganNya, 


Contoh Tauladan Pemimpin Islam 

Contoh tauladan di bawah kepimpinan RasuluLlah SallaLlahu 'alaihi Wasallam 
adalah satu contoh ikutan para-para Khulafa' Al-Rasyidun dan pemimpin selepas 
daripada Khulafa' yang empat itu. Mereka tidak mendabik dada, merasa bahawa diri 
mereka suci daripada segala dosa. Dengan jawatan yang mereka jawati itu, tidak pula 
dengan secara automatik, semua anak cucu, kaum kerabat mereka tidak dikecualikan dari 
sebarang undang-undang syara'. Malahan tidak suatu pun kemewahan yang mereka 
perolehi jika hendak dibandingkan dengan rakyat jelata semua. 

Abu Bakar radiyaLlahu 'ann selepas sahaja beliau dilantik menjadi khalifah, maka 
dengan terus-terang ia menjelaskan kepada rakyat jelata dengan katanya; 

Maksudnya: 

"Saya telah dilantik untuk memimpin kamu semua, dan saya bukanlah orang yang paling 
mulia jika hendak dibandingkan dengan kamu semua. Maka, andainya saya masih 
menjalankan tugas dengan betul, berilah kerjasama dan bantulah saya. Andai saya tersalah, 
maka tolonglah betulkan." 

Saya kira inilah suatu keterangan lengkap lagi padat yang melambangkan identiti 
seorang pemimpin kepada negara Islam. Jadi, dengan penjelasan Abu Bakar radiyaLlahu 
'anhu itu juga membuktikan bahawa negara Islam bukanlah hak milik individu yang 
tertentu, seperti mana sebuah kerajaan yang telah dimonopoli oleh padri-padri gereja dan 
pengikut-pengikut padri pada pertengahan abad kurun yang lampau, di mana 
kedudukan padri-padri gereja lebih istimewa dan jauh berbeza dari rakyat jelata! 

Seterusnya pula, apabila sampai sahaja kependengaran suri-suri rumahtangga 
yang berjiran dengan Abu Bakar radiyaLla-hu 'anhu tentang beliau dilantik menjadi 
khatifah, lalu mereka mengeluh, "Apalah nasib kita, siapa lagi yang boleh diharapkan 
untuk membekalkan susu kepada kita semua setelah Abu Bakar menjadi khalifah...!" 
(kerana sebelum menjadi khalifah Sayyidi"na Abu Bakar selalu member! mereka susu). 
Jawab Abu Bakar radiyaLlahu 'anhu, "Di masa saya menjadi khalifah ini, identiti saya tak 
ubahlah bagaimana sebelum saya menjawati jawatan ini. Saya akan teruskan usaha untuk 
membekalkan susu kepada kamu semua." 

Inikah dia contoh, yang dikatakan sebagai seorang pemimpin yang menciptakan 
berbagai-bagai akta undang-undang keselamatan dalam negeri, mengubah dan meminda 
perlembagaan undang-undang mengikut sekehendak hati! ? Apakah ini sebuah kerajaan 
yang pemimpin-pemimpinnya mencanang dan melaungkan slogan penerapan nilai-nilai 
Islam, yang mereka canai dan ubah-suaikan hingga terpisah 'aqidah dari syari'at Allah 
Subhanahu W ata ' ala ! " ? 

Contoh kepimpinan Islam diperlihatkan pula oleh 'UmarBin Al-Khattab 
radiyaLlahu 'anhu, iaitu khalifah yang kedua selepas daripada Abu Bakar radiyaLlahu 
'anhu. Setelah jawatan khalifah dipegang oleh 'Umar, lalu beliau menjelaskan sikapnya 
sebagai seorang pemimpin kepada rakyat jelatanya. Dia dengan rasa rendah diri meminta 
semua rakyat jelata yang berada di bawah pimpinannya supaya membuat teguran dan 
nasihat, jika mereka dapati dia bersalah. Salah seorang rakyat jelata yang berada di 
hadapan 'Umar pada masa itu juga bingkas bangun dengan pedang yang terhunus di 
tangannya, seraya berkata, "Sekiranya kami dapati kamu menyeleweng, nescaya kami 
akan tegak dengan pedang kami ini." Walaupun nasihat itu terlalu keras dan di luar 
kesopanan, namun 'Umar sebagai seorang pemimpin umat Islam menerima nasihat tadi 
dengan dada yang terbuka, Dia tidak berasa marah, tidak pula berdendam hati dan 

menangkap orang yang memberi nasihat itu. Malahan dia dengan berlapang dada 
menjawab. 

Maksudnya: 

Segala pujian hanyaiah bagi Allah yang menjadikan dikalangan umat Muhammad ini 

rakyat yang sanggup membetuli kesalahan ' Umar dengan pedangnya . 11 

Apakah ini contoh yang dinamakan sebuah negara penerapan nilai-nilai agama, 
sebagaimana yang kamu semua canang-canangkan, yang kamu semua pula takut dengan 
kedudukan dan kerusi masing-masing? Atau pun, mengikut fakta-fakta sejarah yang 
kamu terbaca bahawa negara Islam pada masa pemerintahan Khulafa' Ar-Rasyidin sama 
seperti sebuah negara yang diperintah oleh golongan gereja pada pertengahan abad yang 
lampau juga, Oleh itu, mengikut khayalan dan impian kamu bahawa sebuah negara yang 
menjalankan syari'at Allah samalah juga dengan sebuah negara yang cuba membuat 
beberapa penerapan nilai-nilai agama di dalam sektor pemerintahan!? Sesungguhnya, 
kamu tidak sewajarnya mengeksploitasikan sejarah Islam untuk disamakan dengan 
sebuah negara pemerintahan Gereja!! Saya tidak ingin lihat pemimpin yang cuba dengan 
sengaja mengaburi dan merabuni mata-mata rakyat dengan mengatakan, bahawa negara 
yang menjalan syari'at Allah itu, saling tak tumpah dengan sebuah negara yang 
berslogankan "Penerapan nilai-nilai agama"! 

Selepas Abu Bakar dan 'Umar, Sayyidina 'Uthman bin 'Affan pula tampil ke 
hadapan menjadi khalifah. Di saat-saat akhir pemerintahannya berlaku ketegangan 
politik, di mana orang-orang yang baru memeluk Islam datang dari jauh mengepung 
rumah 'Uthman Bin 'Affan. Beberapa orang sahabat datang menawarkan diri masing- 
masing untuk menjadi pengawal dan menggempur golongan-golongan pemberontak 
yang mengepung rumah khalifah. Sayangnya Sayyidina *Uthman menolak permintaan 
beberapa orang sahabat tadi dan beliau berserah kepada rakyat mengikut kemahuan 
mereka. 

Inilah dia seorang lagi contoh pemimpin Islam. Di saat-saat jiwanya terancam, dia 
tidak pula memerintah sahabat-sahabatnya memerangi golongan yang menentangnya, 
malahan dia rela jiwanya terkorban demi untuk memelihara perpaduan ummah. Dia 
tidak rela kerana dirinya rakyat bermandikan darah sesama mereka. Inikah dia, buat 
masa ini yang dinamakan negara penerapan dengan nilai-nilai Islam sedangkan 
pemimpin-pemimpin ini sendiri takut untuk menjalankan pemerintahan negara mengikut 
Al-Qur'an dan Al-Sunnah,....!? 

Pernahkah kamu dapati seorang pemimpin di dunia buat masa ini, sikapnya 
dengan rakyat, sebagaimana Sayyidina 'Uthman bersikap dengan rakyatnya....? 
Kenapakah pemimpin-pemimpin negara umat Islam di hari ini terlalu fanatik dan gila 
kuasa, hinggakan mereka sanggup berdolak-dalih. Bersikap pragmatik dalam politik 
dengan tujuan untuk berselindung disebalik slogan dan penempelan sudut kerohanian 
dari melaksanakan syari'at Allah. Inilah dia slogan-slogan yang belum pernah dikenali 
dan tercatat di dalam sejarah Islam! 

Dengan syahidnya Sayyidina 'Uthman, Sayyidina 'Ali tampil ke hadapan 
memegang teraju pemerintahan. Selang tidak beberapa lama, beliau pula ditikam oleh 
salah seorang daripada golongan yang fanatik. Kaum kerabat Sayyidina 'Ali telah 
bermuafakat untuk mengambil tindakan balas. Tetapi, Sayyidina 'Ali menyanggah di atas 
pakatan sanak saudaranya itu. Dia berpesan kepada mereka jika sekiranya ia sembuh 

maka hukumlah orang yang menikamnya itu dan jika sekiranya dia meninggal dunia, 
laksanakanlah syari'at Allah ke atas orang yang membunuhnya dan janganlah 
memendam perasaan dendam mendendam. 

Lihatlah sebuah kerajaan Islam yang memerintah rakyat jelata mengikut syari'at 
Allah! Apakah pemimpin yang semulia Sayyidina 'Ali (radiyaLlahu 'anhu), pun kamu 
menolaknya sehingga tidak mahu membuat contoh tauladan? Apahal pula dengan 
adanya pemimpin-pemimpin umat Islam, yang mana mereka sendiri membuat drama, 
kononnya terdapat segolongan umat Islam yang exstrim, yang cuba untuk membunuh 
mereka! Propaganda ini diada-adakan semata-mata untuk membolehkan mereka 
menjadikan alasan bagi menghalalkan tindakan mereka menangkap para 'alim 'ulama' 
dan belia-belia Islam secara beramai-ramai, untuk disumbat ke dalam penjara dan diseksa 
dengan kejam, melampaui batas-batas peri kemanusiaan!! Dalam pada itu pun 
pemimpin-pemimpin sekarang (yang mewarisi kezaliman) masih mengadakan pesta 
temasya sebagai mengenangkan jasa pada hari jadi atau kematian pemimpin serupa itu! 
Inikah yang dikatakan suatu penghargaan dari intelektual di zaman sekarang? 

Saya tidak mengerti. Adakah dengan slogan penerapan nilai-nilai Agama ini 
merupakan suatu polisi dari pihak pemerintah, hingga terpaksa mereka membisukan 
dahulu ciri-ciri dandasar sistem negara Islam? Apakah pula yang dimaksudkan dengan 
penerapan itu? Apa bahaya yang mengancam sampai terpaksa mereka berselindung di 
sebalik slogan ini? Sepanjang sejarah Islam belum pernah dikenali tentang penerapan 
nilai-nilai agama. Justeru itu, kenapakah bila sahaja bangun segolonganumat Islam 
menyeru pihak pemerintah supaya menjalankan hukum-hakam ALlah Subhanahu 
Wata'ala, lantas pihak yang berkuasa berusaha melebelkan dengan isu penerapan nilai- 
nilai Islam? Pemimpin-pemimpin sekarang ini terdiri dari cerdik pandai dan orang yang 
berilmu, oleh itu sepatutnyalah mereka menjelaskan kepada rakyat jelata apa yang 
mereka maksudkan dengan negara penerapan itu? Adakah sesebuah negara yang 
menjalankan undang-undang Syari'ah boleh disamakan atau dinamakannya sebuah 
kerajaan Islamisasi? Pihak pemerintah hendaklah berterus-terang. Semuga dengan 
keterangan yang jelas kita semua berpuas hati, atau cuba berpuas-hati dan sama- 
samamencari jalan bagi mengatasi setiap protes dan titik-bengek yangditimbulkan oleh 
setiap golongan umat Islam. 


SISTEM SYURA 

Kami senantiasa membaca dan mengkaji semua Hadith-hadith yang sahih, yang 
mana RasuluLlah pernah bersabda: 

Maksudnya: 

" Apabila kamu lihat umat aku im sudah rasa gentar untuk menasihati orang yang zalim, 
maka jelaslah bahawa mereka suatu umat yang di akhir zaman . " 

Inilah suatu dalil yang jelas, yang mewajibkan pihak penmerintah menjalankan 
pemerintahan dengan adil dan mengikut SYURA, Sebarang corak kezaliman dan sikap 
berpura-pura mesti dijauhi sama sekali. Rakyat jelata wajib berusaha dan menuntut 


6 



NEGARA, PENERAPAN NILAI-NILAI AGAMA? 

kerajaan supaya menjalankan keadilan dan supaya tidak menzalimi rakyat jelata. Sebuah 
kerajaan yang pemimpin dan rakyat jelatanya berganding bahu, berusaha untuk 
menwujudkan keadilan, bukankah lebih baik dari pemimpin yang berkuku besi, yang 
menganiaya dan bersikap kejam terhadap rakyat, sepertimana yang telah kami alami 
semenjak berpuluh-puluh tahun yang lampau!? Kenapakah pihak pemerintah tidak mahu 
menjalankan syari'at Islam, dari mereka mengabui mata-mata rakyat dengan slogan 
penempelan dan penerapan nilai-nilai Islam? Rasul 'alaihissalam sendiri menggalakkan 
para pemimpin supaya memberi kebebasan kepada setiap rakyat, hingga bebas mereka 
melahirkan pandangan dan pendapat masing-masing. Apa yang berlaku, jangankan 
kebebasan yang kamu hulurkan, malah jika terdapat orang yang cuba menasihati kamu 
supaya menjalankan yang ma'ruf dan meninggalkan yang mungkar, maka terus sahaja 
kamu menyelarnya dengan kata-kata: "Melakukan kebaikan dan melarang barang yang 
mungkar bukan boleh menambah ekonomi dan membawa mati!!!" Inikah dia pemimpin 
yang mengikut kepimpinan Rasul 'alaihissalam, yang berslogankan dengan penerapan 
nilai-nilai kerohanian, tetapi bertindak zalim, ngeri dan menakut-nakutkan rakyat? 
Kasihanilah diri kamu sendiri. Berilah ulasan dan alasan terhadap apa yang kamu telah 
slogankan itu! Andainya parti politik dan Dewan Parlimen itu sebagai faktor dan tempat 
yang bebas untuk melahirkan fikiran dan pandangan maka Islam tidaklah menghalang, 
malah Islam menyuruh kamu mengadakan syura. Tentang bentuk dan teknik syura itu 
terpulanglah kepada kita semua bagi mengubahsuai mengikut suaaana masa yang 
sememangnya berubah dari masa ke semasa, dari generasi yang bersilih-ganti. 

Jikalau sistem syura ini benar-benar berjalan, sudah tentu 'ulama'-'ulama' Islam yang 
saleh akan tampil ke hadapan untuk membetuli dan menasihati para pemimpin kerana 
jawatan dan pangkat bukanlah boleh menghalang mereka dari menyatakan kebenaran. 
Dengan yakin kami mengatakan bahawa pangkat dan harta bukanlah boleh dibawa 
sampai ke akhirat. Jadi sudah tentu 'alim 'ulama' pun memberi kata nasihat semata-mata 
kerana Allah SubhanahuWata'ala. Jika pihak pemerintah benar-benar melakukan 
keadilan, tidak menganiaya dan menzalimi, maka tidak ada alasan lagi terhadap sesiapa 
pun untuk memusuhi dan membenci pihak-pihak pemerintah, sekali pun sebuah kerajaan 
yang berlebelkan "PENERAPAN NILAI-NILAI ISLAM". 

Berkemungkinan besar sebab yang mendorongkan setengah para pemimpin berusaha 
mencipta serta melebelkan pemerintahan negara dengan penerapan nilai-nilai Islam 
kerana semata-mata takut kepada kebangkitan Islam, iaitu semenjak Jama'ah Ikhwan 
mempelupuri Harakah Islamiyyah yang di bawah pimpinan Al-Syahid Hassan Al-Banna. 
Harakah Ikhwan telah cuba memainkan peranan untuk benar-benar menjadikan ummah 
Islamiyyah ini sebaik-baik umat di atas muka bumi ini. Semenjak itulah, maka 
kedengaran laungan dan tulisan terpampang di ruangan muka depan akhbar-akhbar dan 
media massa dengan tajuk penerapan nilai-nilai agama, yang berpandukan kepada 
sebuah kerajaan yang pernah dipimpin oleh padri-padri di pertengahan abad yang 
lampau. Sesungguhnya "Negara penerapan" adalah merupai suatu slogan baru, atau 
nama baru yang belum pernah tersebut di dalam mana-mana buku yang dikarang oleh 
ahli-ahli fuqaha' Islam, sekali pun mereka inilah yang mengambil berat di dalam soal- 
soal yang berhubung dengan pemerintahan Islam, Dalam pada itu pun tidak pula pernah 
terda pat di antara mereka yang menyebut tentang penerapan atau penempelan nilai-nilai 
Islam. Cuma yang ada mereka menyebut ialah negara Islam yang menjalankan Syari'at 
Allah Subhanahu Wata'aia, Di atas tuntutan inilah, maka bangunnya Jama'ah Ikhwan 

untuk berda'wah, menyeru kepada keadilan dan persamaan, baik yang memerintah 
mahupun yang diperintah. Semua makhluk adalah sama, cuma yang paling tinggi 
darjatnya di sisi Allah ialah orang yang paling bertaqwa, Setiap orang Muslim agamanya 
ialah agama Islam, negara mereka negara Islam, maka inilah faktor penting sekali pun 
masih terdapat di kalangan mereka yang melakukan kesalahan. 

Di dalam pemerintahan Islam belum pernah lagi dikenali dengan "Penerapan". 
Sekali pun begitu, kita dapat menerima buat sementara waktu slogan ini, dengan syarat 
pihak pemerintah mestilah melaksanakan hukum-hukum syari'ah sedangkan tuntutan ini 
masih tidak mereka laksanakan. Apakah besarnya bahaya-bahaya yang akan melanda 
negara dan ummah Islamiyyah jika sekiranya syari'at Islamiyyah dijalankan!? 


PINTU IJTIHAD, 

Sebenarnya Islam telah menerangkan segala tanggungjawab, samada pemimpin 
maupun rakyat. Masing-masing mempunyai tugas. Oleh itu tidak ada sebarang alasan 
bagi pihak negarawan dan sebahagian besar pemimpin yang hanya mendakwa, bahawa 
negara yang mereka perintah adalah bercorak negara Islam. Tetapi, jika ditinjau dari 
sudut perlaksanaannya kita tidak nampak yang Islam dilaksanakan secara yang 
menyeluruh hingga layak dinamakan sebuah negara Islam! Sungguh pun begitu, saya 
tidaklah hendak menuduh golongan-golongan ini semua telah rosak 'aqidah dan 
keislaman mereka. Bagi saya jangankan hendak menuduh golongan ini dengan tuduhan 
kafir, malahan saya tidak ingin melihat sesiapa pun membuat tuduhan demikian! Sebab 
isu kafir mengkafir adalah amat berat dosanya di sisi Allah Subhanahu Wata'aia. Lainlah 
jika sekiranya golongan yang dimaksudkan ini, mereka sendiri yang mengingkari rukun- 
rukun Islam, maka sudah tentulah rosak 'aqidah orang yang bersikap demikian. Di sini 
sukalah saya jelaskan bahawa pintu ijtihad tidaklah tertutup, malahan terbuka sepanjang 
masa bagi orang yang lengkap dirinya dengan ilmu-ilmu, hingga layak dia menjadi 
seorang mujtahid. Syarat ilmu-ilmu yang perlu diketahui, seperti yang disebut di dalam 
kitab-kitab Usul iaitu: 

1. Ilmu Dilalat. 1 

2. Mengetahui setiap makna yang zahir dan yang tidak zahir. 2 

3. Ilmu Musytarak. 3 

4. Al-'Am dan Al-Khas. 4 

5. Al-Mutlak dan Al-Muqaiyyad. 5 


1 Dalil-dalil daripada Qur'an/Hadith dan ijma' 'ulama'. 

2 Makna zahir umpamanya, al-Saiyyarah ( ) iaitu kenderaan. Di dalam ayat ( ) maksudnya satu 

rombongan. 

3 Seperti Al-'Ain ( ). Boleh mendatangkan makna mata, minuman keras. Gundek, mata air dan lembu 

jantan. 

4 Dalil 'am umpamanya, maksud daripada Hadith Rasul. "Sesiapa yang mengucap dua kalimah syahadah 

akan masuk syurga. Dalil khas umpamanya, maksud dari sabda Rasul bahawa dia akan memerangi 
manusia. Khusus terhadap kafir Qurais Makkah. 

6. Al-Manthuq dan Al-Mafhum. 5 6 

7. Dalil suruhan dan Dalil Larangan. 7 

8. Al-Nasikh dan Al-Mansukh. 8 

9. Hukum di ketika berlawanan dalil. 9 

10. Adat resam orang-orang 'Arab dan hubungan syari'at dengan masyarakat 

orang-orang Arab. 

11. Sebab-sebab turunnya Ayat-ayat Al-Qur'an. 

12. Sebab-sebab turunnya Hadith. 

13. Al Matnu dan Al-Sanadu. 10 

14. Mengetahui dengan lengkap Nahu-nahu 'Arab. 

15. Mengetahui bahasa-bahasa daerah suku-suku kaum 'Arab. 

Adakah golongan yang cuba berijtihad di dalam perkara yang berhubung dengan 
hukum-hakam Islam. Mereka ini semua telah lengkap di dalam diri masing-masing 
dengan ilmu-ilmu yang disebutkan tadi!'? Besar kemungkinan mereka yang tersebut ini 
belum cukup syarat untuk menjadi seorang mujtahid, tetapi sudah hendak berijtihad, 
maka dengan sebab itulah mereka menghalal dan mengharamkan sesuatu mengikut 
sekehendak hati mereka sendiri, bukan berpandukan kepada dalil keterangan yang 
datang dari Allah Subhanahu Wata'ala! Wahai tuan-tuan semua! Bukanlah semua insan 
dan haiwan yang hidup di muka bumi ini semuanya layak mengaku diri masing-masing 
sudah menjadi seorang mujtahid. Untuk menjadi seorang mujtahid Rasul 'alaihissalam 
telah pun membuat garisan-garisan yang tertentu. Contohnya seperti sabda Rasul 
'alaihissalam: 

Maksudnya: 

"Setiap generasi hendaklah ada segolongan yang adil mempelajari ilmu pengetahuan agama 

dengan lengkap, supaya dapat menghalang dari golongan pelampau, ahli-ahli batil yang 

cuba memperalatkan Islam dan dari rekaan-rekaan orang-orang yang jahil." 

Di sudut kontek pengertian hadith ini membuktikan bahawa kamu bukanlah 
terdiri daripada golongan-golongan yang adil. Ini bukanlah suatu tuduhan yang hanya 
bertujuan untuk memperkecil-kecilkan kamu semua, malahan apabila dilihat pada hasil- 
hasil tulisan kamu membuktikan bahawa apa yang kamu ketahui tentang Islam itu ibarat 
kamu ketahui kulit-kulitnya sahaja. Tetapi ilmu pengetahuannya yang lengkap 
sebenarnya kamu tidak mengetahui, walaupun kamu mengaku kamu telah membuat 
kajian yang mendalam tentang Islam! Contoh yang paling ringkas pula, iaitu kenapakah 


5 Contoh Mutlak, umpamanya Allah perintahkan supaya membebaskan hamba. Contoh muqaiyyat, di ayat 
yang lain Allah perintah hamba yang beriman. Jadi hukum membayar kifarat hendaklah memerdekakan 
hamba yang beriman. 

6 Contoh mantuq, jangan kamu menghampiri zina. Mafhumnya. Hukum berzina adalah haram. 

7 Dalil sumhan, iaitu setiap yang disuruh melakukannya samada wajib, sunat dan harus. Larangan iaitu 
yang haram, makruh. 

8 Nasikh-Hukum yang sudah tidak dipakai. Mansukh hukum yang turun sebagai gantinya. 

9 Contohnya: Edah perempuan yang mengandung hingga bersalin. Edah kematian suami 4 bulan 10 hari. 
Dua dalil yang berlawanan. Jadi, jika perempuan mengandung kematian suami, maka edahnya 4 bulan 10 
hari dan disambung lagi hingga lepas bersalin. 

10 Matnu, iaitu Hadith Sanad, iaitu ilmu yang berhubung dengan ahli-ahli Hadith. 

pihak pemerintah yang menggunakan slogan ini masih tidak membenarkan "Majallah Al- 
Da'wah", untuk dikeluarkan semula demi bagi menyatakan yang hak? Sekadar Majallah 
Ad-Da'wah pun masih tidak dibenarkan keluar, bagaimanakah dengan usaha untuk 
menegakkan kalimah Allah Yang berfirman: 


t-aj jjt (J*a. Uoj (jjAh JAjl <111 

"(4)'J^JI jA J ‘JkJ! 'J jy Ali! J '^SaI'^L JJSB 


Maksudnya: 

Dan Allah yang menyatakan kebenaran. Dan Dialah Yang menunjuk jalan. 

(Surah Al-Ahzab:Ayat 4) 

...itu pun kamu tidak memberi kebebasan. Oleh itu benarkah negara yang di bawah 
pimpinan kamu ini dikatakan sebuah negara Islam? 


NEGARA ISLAM 

Yang dikatakan sebuah negara Islam itu, ialah sebuah negara yang melaksanakan 
syari'at Allah dengan lengkap. Sesiapa pun yang memerintah tidaklah boleh mengharam 
dan menghalalkan sesuatu mengikut sekehendak hati. Sebab hukum-hukum ini adalah 
hak Allah Subhanahu Wata'ala. Pihak pemerintah tidak berkuasa untuk memasukkan 
sesiapa pun ke dalam Syurga, atau menghumbannya ke dalam Neraka! Malahan 
tanggungjawab seseorang pemimpin itu amat berat bila berhadapan dengan Allah kelak, 
lebih berat dari rakyat jelata. Oleh itu apa untungnya jika pihak pemerintah menganiayai 
atau menzalimi rakyat jelata? Lainlah jika seorang pemimpin yang menjalankan tugas 
dengan betul, melakukan keadilan, maka sudah tentu pemimpin yang sebegini rupa akan 
mendapat ganjaran yang berlipat ganda di hari Akhirat kelak. Apakah masih terdapat 
lagi orang yang menyangkal dengan kebenaran ini'? 

Sebuah negara Islam tidak sepatutnya atau berhak mencolek, mengurung atau 
menyeksa sesiapa sahaja tanpa usul periksa, merampas harta rakyat jelata dengan tidak 
mengikut hak-hak yang dibolehkan oleh Allah Subhanahu Wata'ala. Hak sebuah negara 
Islam memerintah mengikut landasan-landasan yang digariskan Allah Subhanahu 
Wata'ala, di samping dengan penuh bijaksana dan licin di dalam pentadbiran, 
bersesuaian mengikut suasana masa dan tempat. Contohnya, di waktu permulaan Islam, 
Rasul 'alaihissalam di waktu sembahyang beliau berkiblatkan pada Ka'bah, walau pun 
Ka'bah pada masa itu dikelilingi dengan tiga ratus buah berhala. Dengan sebab situasi 
pada masa itu menuntut Rasul 'alaihissalam supaya berbuat demikian. Di masa 
pemerintahan Saidina Abu Bakar radiyaLlahu 'anhu, beliau terpaksa memerangi 
golongan yang tidak mahu mengeluarkan zakat kerana takut nanti kalau-kalau unsur 
perundangan zakat menjadi semakin pudar dari fahaman orang-orang Islam. Yang mana 
jikalah sekiranya semua orang-orang Islam tidak mahu lagi melaksanakan hukum zakat, 
maka risikonya masyarakat Islam semua akan menanggung akibat yang buruk. Di zaman 
pemerintahan 'Umar Al-Khattab pula, beliau pernah tidak menjalankan hukum potong 
tangan ke atas orang-orang yang mencuri kerana terdesak, disebabkan pendapatannya 

tidak cukup. Beliau juga pernah mengambil orang-orang Zimmi 11 , untuk bekerja dengan 
sektor-sektor kerajaan, khususnya di bidang pencetakan umpamanya, ramai kakitangan 
pekerjanya diambil daripada Rome. Sebab urusan-urusan seperti ini, orang-orang Islam 
belum lagi mempunyai banyak pengalaman di masa itu. Bukankah usaha-usaha seperti 
ini telah berjaya dilaksanakan di masa pemerintahan Islam dahulu? Sesebuah negara 
Islam mestilah berusaha membasmi segala corak dan bentuk maksiat serta mungkar. 
Rasul 'alaihissalam bersabda: 

Maksudnya: 

Demi nama Allah Yang nyawaku ini di dalam kekuasaannya. Mestilah kamu semua 
menyeru ke arah kebaikan dan melarang dari sebarang kemungkaran. Dan kamu akan 
diperintah oleh orang-orang yang jahil. Dan kamu akan lupakan kebenaran sedikit demi 
sedikit, hingga jadilah kamu bermusuh-musuhan sesama sendiri, Kemudian Allah akan 
melaknati kamu seperti mana Allah laknati mereka juga (orang yang melakukan mungkar). 

Maksudnya: 

Mana-mana kaum pun yang terdapat di kalangan mereka orang yang melakukan maksiat, 
golongan yang melakukan maksiat ini pula terdiri dari orang-orang yang berkedudukan, 
dan bilangan mereka pula lebih ramai, tidak pula sesiapa pun yang cuba memperbaiki 
golongan ini, maka nescaya Allah akan timpakan azabNya ke atas semuanya sekali. 
Siapakah yang mempunyai kedudukan tinggi yang begitu ramai jika ditinjau 
keadaan pemerintahan yang ada sekarang? Sanggupkah kamu menasihati dan menegur 
kerajaan yang ada sekarang? Relakah kamu membiarkan kerajaan memelihara kaki-kaki 
rasuah dan zalim, menghalalkan kelab-kelab perjudian, rumah-rumah urut dan kelab- 
kelab malam!!? Jika kamu bersetuju dengan apa yang berlaku, maka bererti kamu juga 
terdiri dari golongan yang fasik. Jika kamu tidak bersetuju, maka apakah tindakan yang 
dapat kamu lakukan!? Demi Allah. Saya sangat bimbang di atas kefahaman penerapan 
seperti ini, kerana takut-takut kita semua ditimpa bala dengan amaran Rasul 'alaihissalam 
seperti keterangan suatu Hadith yang diriwayatkan oleh Ibnu 'Umar radiyaLlahu 'anh. 
Sabda Rasul 'alaihissalam: 

Maksudnya: 

Demi nama Allah Yang nyawaku ini di da/am kekuasaanNya. Tidak hampirnya hari 
Qiamat hinggalah (dengan keizinan Allah), munculnya pemimpin-pemimpin yang 
pembohong, menteri-menteri yang rasuah, timbalan-timbalan menteri yang khianat, ketua- 
ketua jabatan yang zalim, 'alim 'ulama' yang fasiq. Latarbelakang mereka ini bagaikan 
Padri-padri, Jiwa raga mereka lebih busuk dari bangkai. Kemahuan hawa nafsu mereka, 
masing-masing berlainan. Di ketika itu, maka Allah akan menurunkan bala ke atas semua 
mereka hingga semuanya menjadi kebingungan. Demi nama Allah Yang Nyawaku ini di 
dalam kekuasaanNya. Islam akan terjejas sedikit demi sedikit. Hatta tidak ada lagi orang 
yang hendak menyebut nama Allah. Sekalipun begitu, kamu hendaklah menyeru kepada 
kebaikan dan melarang dari sebarang kemungkaran. Jika tidak, Allah akan timpakan 
azabNya ke atas kamu semua dengan sebab dosa kamu, iaitu hinggakan orang yang terpilih 
di kalangan kamu untuk berdo'a, Allah sudah tidak terima lagi do'a mereka. Sekali pun 
begitu, kamu hendaklah menyeru kepada kebaikan dan melarang dari sebarang 


11 Orang-orang Kristian dan Yahudi, yang tinggal di dalam negara Islam. 


11 



NEGARA, PENERAPAN NILAI-NILAI AGAMA? 

kemungkaran. Jika tidak, nescaya Allah akan balakan kamu, yang mana rakyat yang susah 

tidak dikasihani dan pemimpin tidak lagi dihormati. 

Benar. Oleh itu saya berdo'a dengan penuh khusyuk supaya Allah tidak 
menurunkan balaNya ke atas ummah kita ini sebagaimana yang tersebut di dalam Hadith 
ini, disebabkan bercanggah dan berlawanan sama sekali mengikut apa yang kamu tulis 
dan yang kamu slogankan, berbandingkan dengan sebuah negara Islam yang 
memperhakimkan undang-undang Allah! Negara Islam, ialah sebuah negara yang tahu 
tanggungj awab dan peranannya. Pihak pemimpinnya akan berusaha dengan 
bersungguh-sungguh dan berterusan demi untuk menegakkan Syari'at Islam. Hingga 
berlimpah ruah dengan kemakmurannya, penuh dengan nilai-nilai kerohanian dan 
akhlaq mulia, seterusnya dapat pula memimpin dunia keseluruhan hari ini ke arah 
perpaduan dan keselamatan. Bukanlah hanya asyik berkiblatkan ke arah timur dan barat, 
seolah-olahnya Islam belum pernah tercatat di dalam sejarah tentang keagungannya!! 
Apalah nasib umat Islam, yang ditipu oleh segolongan yang kononnya terdiri dari 
golongan cerdik pandai, yang aktif bergiat menimba ketamadunan barat, untuk diimport 
ke dalam masyarakat Islam. Golongan ini sebenarnya tidak sedar bahawa ilmu-ilmu 
ketamadunan barat, seperti saikologi, falsafah, ilmu-ilmu perubatan dan lain-lain lagi 
adalah asalnya hak kepunyaan orang-orang Islam, yang dirampas dan diterjemahkan ke 
dalam bahasa mereka. Inilah akibat buruk yang kita terima, akibat dari kelemahan kita 
sendiri! 

Belum pernah tercatat di dalam sejarah orang-orang kafir tentang bagaimana polisi 
pentadbiran dan hubungan negara Islam dengan mana-mana negara yang bermusuhan 
dengannya atau yang diserangnya. Sesungguhnya negara Islam tidak akan berperang, 
kecuali hanyalah untuk menyampai da'wah Islamiyyah kepada manusia semua. Atau 
negara Islam terpaksa berperang kerana mempertahankan hak kemanusiaannya apabila 
dicerobohi. 

Sungguh pun begitu, negara Islam tidak pernah mencerobohi hak kehormatan 
mana-mana manusia. Islam tidak membenarkan tindakan mengempur atau membunuh 
musuh-musuh yang telah menyerah diri, atau menyeksa musuh-musuh yang telah 
ditawan. Siapa lagi yang masih tidak rela dan berpuas hati di atas kebangkitan negara 
Islam seperti ini, kecuali orang yang tidak siuman dan kusut jiwanya. 

Apakah yang memeranjatkan kamu jika tertegaknya sebuah negara Islam, yang 
perlembagaannya adalah Al-Qur'an dan Al-Sunnah; yang tidak mengikut hawa nafsu, 
semata-mata mencari kenikmatan dunia. Perundangan Al-Qur'an dan Al-Sunnah adalah 
datangnya daripada Allah dan Rasul 'alaihissalam. Sesungguhnya membelakangi 
perundangan Al-Qur'an dan Hadith adalah suatu kezaliman yang amat besar! Kezaliman 
berlaku disebabkan oleh jiwa yang angkuh dan takbur. Apabila manusia sendiri yang 
mencipta dan membuat perlembagaan, maka sudah tentu dia akan mengutamakan 
kemuslihatan dirinya sendiri, atau kemuslihatan golongan yang bersama-sama 
dengannya. Ada pun Syari'at Allah adalah semata-mata untuk kemuslihatan manusia 
'amnya, baik yang beragama Islam, mahupun yang bukan Islam. Untuk tujuan 
mengamankan alam ini, sekalipun masih ada terdapat mereka yang tidak beriman 
dengan Islam. Sesungguhnya perundangan hasil dari ciptaan manusia tidak dapat lari 
daripada kelemahan, kekurangan, penipuan, fanatik dan kezaliman. Manakah suatu 

undang-undang yang boleh memberi jaminan kepada sesiapa pun, selain daripada 
undang-undang syari'at? 

Kerajaan Mesir semenjak dahulu lagi telah merangkakan berbagai-bagai 
perlembagaan, sekalipun perlembagaan yang dirangkakan itu ditentang oleh majoriti 
golongan rakyatnya. Dalam pada itu pun, pihak pemerintah tidak habis-habis menukar 
dan meminda perlembagaan. Boleh dikatakan setiap orang pemerintah, masing-masing 
menggubal perlembagaan yang lama dan digantikan dengan yang baru dengan tujuan 
untuk mengukuhkan kedudukannya. Walaupun mereka mengatakan pemerintahan 
mengikut demokrasi di mana rakyat hidup dengan bebas dan aman, tetapi mereka 
memerintah dengan kuasa diktator! Dengan perlembagaan yang ada sekarang kita tidak 
yakin boleh menjamin keadilan disebabkan dua faktor: 

1. Majoriti masyarakat jahil tentang Islam. Apakah masyarakat seperti ini boleh 
membuat perlembagaan dengan adil? 

2. Perlembagaan terletak kepada parlimen. sedangkan anggota-anggota parlimen 
terdiri dari parti pemerintah 51% umpamanya, manakala parti lawan atau 
pembangkang 49% umpamanya, maka siapakah pula boleh menjamin ke atas dua 
golongan ini dari bersikap otokrasi? 

Sesungguhnya apa yang berlaku perdebatan demi perdebatan, mulai dari Dewan 
Negeri hinggalah kepada Dewan Parlimen, bersama-sama sewarganegara, masing- 
masing dengan hujjah dan resolusi. Kesudahannya kasta dan polarisasi kaum anggota 
parlimen pun tidak dapat mereka atasi! Semua gejala ini telah pun kita alami semenjak 
dahulu hinggalah sekarang ini"! 


UNDANG-UNDANG SYARA'_ 

Di atas fakta inilah, maka jelas bagi kita bahawa kita wajib mengambil Al-Qur'an 
dan Al-Sunnah Nabi sebagai perlembagaan. Al Qur'an yang datang daripada Allah yang 
bersifat dengan segala sifat keagongan, yang tidak menzalimi, yang lebih mengetahui 
yang mana mudharat dan yang munafa'at. Al-Qur'an yang diutuskan melalui Jibril 
kepada Rasul 'alaihissalam yang bersifat ma'sum, yang membebaskan pengabdian dari 
sesama hamba untuk mengabdikan diri hanya kepada Allah Yang Maha Esa sahaja. 
Dialah Rasul yang menyamakan taraf sesama manusia, menggalakkan manusia supaya 
bekerja bersungguh-sungguh di samping bertawakkal kepada Allah, bukanlah hanya 
asyik berpeluk tubuh! Dialah Rasul yang berusaha membersihkan jiwa raga manusia dari 
sifat khianat dan dididik dengan sifat amanah, mengangkat taraf insan yang pada 
mulanya jumud (statis) menjadi satu ummah yang dinamik lagi berwibawa. Apakah 
usaha yang dibuat ini bukan untuk kebaikan manusia, hinggakan masih terdapat amalan 
pilih kasih dan perbedaan kaum!? Apakah manusia masih tidak mahu menjadikan 
syari'at Islam sebagai undang-undang antarabangsa, supaya manusia tidak lagi mengikut 
hawa nafsu yang berbagai-bagai cara, mencetuskan perebutan dan sengketa peperangan 
yang tidak ada batas kesudahannya!!? 

Apalah cacatnya sebuah negara yang berjalan tunduk kepada undang-undang 
syari'at Islam? Syari'at Islamkah yang lebih baik atau undang-undang yang dicipta 

manusia, yang ianya selalu ditukar dan dipinda dari satu persidangan kepada satu 
persidangan? Masih relakah kita tunduk kepada undang-undang yang dicipta oleh 
manusia yang sama seperti kita, hingga kita sombong dan bongkak tidak mahu lagi 
tunduk kepada Allah yang mencipta kita dan yang memberi rezeki dengan 
melimpahruah terhadap kita semua? Semua perkara dan urusan adalah di bawah 
kekuasaan Allah Subhanahu Wata'ala. Wahai ahli-ahli fikir, kenapa kamu masih tidak 
mahu berfikir? Wahai pihak yang menyeru ke arah kemajuan dan kemakmuran, hingga 
sekarang belum tercapaikah apa-apa yang diidam-idamkan!? 

Disebabkan material manusia berperang sesama sendiri. Allah yang empunya 
harta telah menggariskan bagi negara Islam bagaimana cara yang betui untuk mentadbir 
urusan ekonomi. Meskipun ekonomi di tangan pemerintah atau dimiliki oleh setengah 
golongan bangsawan dan hartawan. Namun demikian harta tetap kepunyaan Allah. Oleh 
itu, harta adalah keperluan semua rakyat jelata. Pihak berkuasa hanya ditugaskan untuk 
membahagi-bagikan harta ini kepada yang meminta dan kepada yang berhak menerima, 
sekali pun dia tidak meminta, dengan adil saksama. Dengan ini, tidak ada ruangan lagi 
untuk berhujjah bagi golongan kapitalis, sosialis dan kominis, atau sebarang sistem 
ekonomi yang kamu namai! Harta-harta Allah ini apakah disalah guna oleh pihak-pihak 
yang berkuasa, hingga tidak sampai kepada rakyat jelata yang berhak menerimanya. 
Malahan yang senang adalah golongan yang tertentu sahaja...! Harta kekayaan adalah hak 
milik Allah Subhanahu Wata'ala. Pemimpin negara Islam wajib menjalankan pentadbiran 
sistem ekonomi mengikut arahan oleh Tuhan yang menjadi permit mutlaknya. Jika 
arahan ini benar-benar dipatuhi, nescaya rakyat semua dapat mengecapi nikmat keadilan. 

Setiap individu bebas berijtihad dan berusaha mengikut garis-garis syara'. Sesiapa 
sahaja boleh menimba harta kekayaan, asalkan mengikut lunas-lunas yang dihalalkan 
oleh Islam. Islam membolehkan sesiapa sahaja membelanja harta kesenangannya, asalkan 
jangan sampai ke tahap pembaziran dan lupa kewajipan mereka terhadap Allah, 
sepertimana yang dilakukan oleh orang-orang yang jahil. Andainya setiap insan 
memahami dan mengamali panduan ajaran Islam ini, maka sudah pasti tidak ada lagi 
orang yang merempat dan kebuluran di dalam pemerintahan Islam. Selagi masih ada 
rakyat yang belum mendapat rezeki sesuap pagi dan petang, maka haram terhadap orang 
kaya menyimpan harta. Jika sekiranya tertegak sebuah negara Islam di atas asas-asas ini, 
maka nescaya kita berbanyak-banyak terima kasih. Saya akan terus tetap bersama-sama 
dengan orang-orang yang mempunyai hasrat ini, Saya menyeru semua pihak supaya 
melaksanakan undang-undang Islam. Seruan ini saya ajukan adalah semata-mata kerana 
Allah, bukan kerana wang ringgit, pangkat dan harta. Di dalam dunia hari ini 
sememangnya terdapat di setengah-setengah negara, di mana orang-orang Islam terdiri 
daripada penduduk yang minoriti. Sebaliknya pula terdapat juga orang-orang yang 
bukan Islam hidup di dalam negara yang majoritinya terdiri daripada umat Islam, 
dengan bebasnya. Meski pun begitu, ada pula di antara mereka ini yang membuat sabotaj 
dan propaganda kononnya mereka ditindas oleh orang-orang Islam. Sekarang mari kita 
buktikan, apakah benar sebagaimana yang mereka katakan itu? Sebenarnya jika kita 
tinjau di mana-mana negara pun belum pernah kita dapati seorang manusia yang bukan 
Islam ditindas atau dianiayai, bahkan kita lihat orang-orang yang bukan Islam hidup 
dengan bebas, aman makmur di tengah-tengah masyarakat Islam. Sebaliknya pula orang- 
orang Islam yang hidup di tengah-tengah masyarakat kafir mengalami berbagai-bagai 
tekanan dan penindasan! 

Saya tidaklah hendak membongkar setiap apa yang tersimpan di dalam sanubari 
orang yang bukan Islam, kerana pekerjaan seperti ini terserahlah sahaja kepada Allah 
Subhanahu Wata'ala. Dia lebih mengetahui setiap apa yang tersirat di dalam sanubari 
mereka. Cuma di sini suka saya mengambil peluang untuk menyuara dan menyatakan 
hak kebenaran dengan bebas, kerana kebebasan menyatakan kebenaran adalah 
merupakan kurniaan dari pemerintahan Islam. Adapun tentang 'aqidah, beriman atau 
tidak seorang insan itu terpulanglah kepada qudrah dan iradah Allah Subhanahu 
Wata'ala. Kenyataan ini terdapat di dalam firman Allah yang berbunyi; 


j 


n» i uU 
•• 


'jfj ^ n_kt i jU uuM ui a ;us °>j ‘fij °> 'jkJi 


j 


(29)l^°j^ Lilluj ISJS& a jk'jl! 1 u 


Maksudnya: 

Mflto sesiapa sahaja yang dikehendaki supaya beriman, maka dia akan beriman. Dan 

sesiapa yang Allah kehendaki menjadi kafir, maka dia akan menjadi kafir . " 

(Surah Al-Kahfi: Ayat 29) 

Berhubung dengan keimanan sememangnya kita tidak berkuasa untuk menjadikan 
seorang itu beriman atau kufur. Tetapi, bukankah selain dari kontek ini kita bebas 
bersuara untuk menyatakan kebenaran? 

Catitan sejarah semenjak dahulu hinggalah sekarang ini membuktikan bahawa 
sekali pun golongan minoriti orang-orang yang bukan Islam hidup di tengah-tengah 
masyarakat dan negara Islam, namun begitu mereka mendapat perlindungan keamanan, 
kebebasan bekerja dan beribadat. Jikalaulah tidak kerana kerajaan Islam, maka sudah 
tentu tidak akan wujud lagi seorang Yahudi di atas muka bumi ini! Sekarang cubalah kita 
lihat pula, manakah sebuah negara di dalam dunia hari ini, yang minoritinya umat Islam 
pernah melantik seorang menteri dari kalangan orang Islam? Sedangkan di dalam negara- 
negara yang penduduknya ramai terdiri daripada orang-orang Islam, maka kita lihat 
orang-orang yang bukan Islam bukan sahaja memiliki bangunan-bangunan menara 
gading dan tanah harta yang berpuluh-puluh ekar, malahan ramai pula di kalangan 
mereka yang menjawat jawatan menteri dan sebagainya! Tidak keterlaluan jika saya 
ceritakan, bahawa pernah suatu masa berlaku di Mesir ini, di mana saudagar-saudagar 
import eksport kain terdiri dari orang-orang Yahudi... 1 

Undang-undang yang dikenakan keatas orang-orang Islam, maka undang-undang 
itulah juga yang dijatuhkan ke atas orang-orang yang bukan Islam. Tidak ada perbezaan. 
Bahkan kita lihat ramai pula orang-orang Islam membeli-belah, pergi mendapatkan 
rawatan di tempat-tempat yang bukan dimiliki oleh orang yang seagama dengan mereka 
dengan tidak ada rasa sensitif!! Seorang Muslim yang menceroboh seorang yang bukan 
Islam tetap menerima hukuman sama seperti ia mencerobohi seorang Muslim. Mengikut 
riwayat Al-Hassan bin Muhammad, bahawa hukuman seperti ini pun pernah dijalankan 
oleh Rasul 'alaihissalam, yang mana Beliau pernah menjalankan hukuman bunuh ke atas 
seorang Islam yang membunuh seorang yang bukan Islam. Sesungguhnya Khalifah 
'Umar juga pernah menjatuhkan hukuman sebat ke atas seorang anak Gabnor Mesir di 
atas kesalahannya memukul anak kepada seorang kristian! Bahkan masih ingatkah kita 
kepada perjanjian yang dibuat di antara Rasul 'alaihissalam dengan orang-orang yang 
bukan Islam pada masanya, di mana kita lihat umat-umat Islam semuanya patuh kepada 
apa yang diarahkan oleh Al-Qur'an. 

KEDUDUKAN WANITA_ 

Kedudukan wanita di dalam masyarakat kita hari ini begitu ketara sekali. Yang 
mana hak-hak asasi bagi kaum wanita diabaikan dan hampir dilupakan. Sekali pun buat 
masa ini, kononnya terdapat golongan yang cuba memperjuangkan hak-hak kewanitaan. 
Tetapi, apakah golongan ini terbaca dan pernah membuat kajian bagaimana Islam telah 
pernah berjaya mengangkat posisi dan status kedudukan wanita? Jangan-jangan 
golongan ini cuba hendak menjadikan masyarakat wanita Islam seperti mana ma- 
syarakat wanita di Eropah! 

Jangan terburu-buru wahai tuan-tuan! Lihatlah, bahawa di masa pemerintahan 
Islam, kedudukan wanita telah pun disamakan pada beberapa sudut. Kaum wanita 
dibolehkan mengeluarkan fatwa, mengajar, meriwayat Hadith dan memberi sy arahan 
yang berguna di dalam majlis-majlis dan lain-lain lagi... Malahan di zaman Islam, pernah 
Saidatuna 'Aisyah dilantik sebagai juru perunding kepada dua golongan umat Islam yang 
berperang di masa itu, Dia juga merupakan tempat rujukan para sahabat yang datang 
meminta fatwa dan keterangan. Manakala Zainab bt Ummu Abu Salamah pula 
merupakan wanita yang sangat faqih. Seseorang suri rumahtangga boleh membelanjakan 
hartanya sendiri dengan tidak payah meminta keizinan suaminya terlebih dahulu. Wanita 
boleh bekerja di dalam bidang atau sektor yang bersesuaian dengan sifat kewanitaannya. 
Isteri kepada 'Abdullah bin Mas'ud keluar rumah untuk bekerja mencari nafkah bagi seisi 
rumahnya. Zainab bt Jahshin pernah bekerja sebagai juru proses makanan. Wanita 
dibolehkan berniaga dan membuat amal jariah. Paling kurang suri rumah boleh 
menghabiskan masa-masa lapangnya dengan menjahit, mengait baju dan kerja-kerja yang 
memberi manfa'at. Jika mengambil upah memotong baju, maka janganlah memotong kain 
baju yang mendedahkan 'aurat saraf! Tidakkah kamu lebih suka melihat wanita itu 
terpelihara kesucian dan kehormatannya!? Di antara bahan-bahan bacaan yang saya 
terbaca, iaitu wanita tidak boleh disamakan dengan lelaki di semua sudut. Ini 
memandangkan kepada kejadian bentuk tubuh badan dan rangka fizikal wanita jauh 
berbeza dengan kaum lelaki. Paras rupa wanita ciptaan Allah disudut zahir pun sudah 
berbeza dengan lelaki, jadi masakan boleh disuarakan untuk meminta kebebasan dan 
persamaan di antara kaum wanita dengan kaum lelaki di segenap segi!!! 

Sesungguhnya Islam menyamakan kaum perempuan dengan lelaki di sudut hak- 
hak dan kewajipan tertentu. Adapun di bidang pekerjaan yang di luar rumah dan sosial, 
maka tidaklah boleh hendak disamakan. Di dalam masyarakat barat umpamanya, kita 
melihat terdapat pergaulan sosial yang amat ketara sekali. Mengikut kajian 
kemasyarakatan oleh Bangsa-bangsa Bersatu yang saya terbaca, (yang dibuat kajian pada 
tahun 1959), membuktikan bahawa dunia pada masa itu menghadapi masalah 
kandungan yang halal dan yang haram. Umpamanya di Vanama kadar kelahiran yang 
haram (iaitu anak di luar nikah) meningkat sampai ke angka 75%. Tetapi di dalam negara 
yang mejoritinya umat Islam, kadar kelahiran yang di luar syara' mungkin jarang-jarang 
sangat kita kedengaran berlaku sedemikian. Inilah buktinya tentang keagungan sistem 
Islam di sudut moral, sosial dan 'aqidah. Kita sangat-sangat menyeru pihak yang 
berkuasa dan menuntut mereka supaya melaksahakan tarbiyyah Islamiyyah dengan lebih 
betul, hinggalah tertegaknya negara Islam. 

Terkadang ada orang menyangka bahawa masyarakat barat maju kerana wanita- 
wanita mereka sudah tidak berpegang lagi kepada ajaran agama yang mereka anuti, 
maka dengan sebab itu mereka maju. Sebaliknya masyarakat kita kononnya terlalu sangat 
berpegang pada ajaran agama Islam, maka dengan sebab itu kita mundur di dalam serba- 
serbi? Pendapat golongan ini membuktikan bahawa mereka masih ada rasa prajudis 
(terhadap sudut tertentu) terhadap Agama yang mereka anuti ini. Sebenarnya orang- 
orang Eropah amnya masih kuat berpegang pada ajaran agama mereka. Lihatlah pada 
hari Ahad umpamanya, Gereja-gereja mereka penuh sesak dengan orang-orang yang 
datang untuk sembahyang. Padri-padri mereka juga begitu giat dan aktif menyampaikan 
da'wah kristian ke seluruh pelusuk di dunia ini. Telah berjuta-juta dollar dihabiskan di 
atas tujuan itu. Agama sebenarnya tidaklah menghalang kemajuan. Dakwaan orang yang 
mengatakan bahawa sesiapa yang hendak maju hendaklah mengenepikan agama kerana 
jika terlalu berpegang sangat pada agama, kita menjadi mundur dan jahil, adalah tidak 
benar sama sekali. Masyarakat barat sangat-sangat mengambil berat tentang ilmu 
pengetahuan dan dengan ilmulah mereka berjaya. Masyarakat Islam pula memandang 
penting pada ilmu pengetahuan, dengan sebab itu mereka menjadi jahil dan ketinggalan 
dalam kemajuan! Apabila telah wujud sebuah negara Islam, sistem pendidikan Islam 
akan benar-benar memberi kesan, nescaya keadaan masyarakat kita tidak dilanda 
kemunduran seperti apa yang berlaku pada hari ini dan sudah tentu tidak akan terdapat 
lagi sebarang manusia yang menghalang untuk wujudnya sebuah, negara Islam yang 
tunduk melaksanakan Undang- undang yang diturunkan oleh Allah Subhanahu Wata'ala. 


KELEBIHAN ILMU 


Islam meletakkan taraf orang yang berilmu ke suatu tempat yang paling tinggi, 
Sesungguhnya Allah Subhanahu Wata'ala mengaku bahawa Malaikat dan orang yang 
berilmu sahaja yang mengaku tentang keEsaanNya. Firman Allah: 


(18)^]' jjjjdl jA d! Ul U JaUdd Iddl ^3*2! I jT/j Addldlj > d! U! d Ajt Ali! 


Maksudnya: 

Allah mengaku dengan diriNya sendiri, bahawa tidak Tuhan yang disembah dengan 
sebenar-benarnya melainkan Allah. Malaikat dan golongan yang berilmu juga mengaku 
demikian. 

(Surah Ali 'Imran: Ayat 18) 

Allah meletakkan orang berilmu di tempat yang paling tinggi. Keterangan ini terdapat di 
dalam firman Allah yang berbunyi: 


Adi! I J jdu 'JJ Idj Adi! ^dd^d! ! jkUT 'JJ El ! yA (jAl! l^td 

( 1 j j jij 's Uaj <11! j ^1*1! Ijjjf (jdd!j ! ^1«! (jddt 


Maksudnya: 

Allah mengangkat golongan yang beriman lagi berilmu daripada golongan kamu kepada 
beberapa darjat... 

(Surah Al-Muj adalah: Ayat 

11 ) 

Allah bezakan golongan yang berilmu dengan yang tidak berilmu, seperti firmanNya : 


U j (jj-aLu (jAJl lSjAuJ (JJfc (J-3 4-Jj 4 iakj ~s j lAlij laAA JjIII $.Ij! duls jA (j-at 

(9)cJjtfJI I jfjt ’JZu Uajl jjAA 


Maksudnya: 

Masakan boleh hendak disamakan di antara golongan yang berilmu dengan yang tidak 
berilmu " / 

(Surah Al-Zumar; Ayat 9) 

Di sana terdapat pula beberapa Hadith yang menerangkan tentang kelebihan 'alim 
'ulama'. Sabda Rasul 'alaihissalam: 

Maksudnya: 

Sesiapa yang menuntut ilmu pengetahuan, hingga menjadi seorang yang 'alim, maka dia 
akan diberi pahala yang berlipat ganda. Dan sesiapa yang menuntut ilmu pengetahuan, 
tetapi tidaklah sampai ke taraf 'alim 'ulama', maka dia juga akan diberi ganjaran. 

Sabda Rasul 'alaihissalam lagi: 

Maksudnya: 

Contoh perbandingan seorang penuntut seperti orang yang bernyawa dan sijahil seperti 
bangkai! 

Maksudnya: 

Sesiapa yang menuntut ilmu, dia telah menebus segala dosa-dosa yang telah lalu. 

Di dalam kitab-kitab Hadith banyak lagi Hadith-hadith yang menerangkan tentang 
kelebihan mencari ilmu. Andailah kiranya sebuah negara Islam telah melaksanakan 
sistem pembelajaran dengan begitu berhati-hati dan terperinci, maka nescaya tidak ada 
lagi seorang pun yang enggan untuk mewujudkan Sebuah negara Islam yang amat suci! 

Saya tidak menyangka bahawa tidak seorang pun yang jahil tentang Islam dan 
tentang kelebihan-kelebihan yang terdapat di dalam ajarannya. Khususnya ketua-ketua 
pemimpin masyarakat takanlah mereka pun tidak tahu di dalam perkara ini? Saya yakin 
bahawa terdapat di antara pihak yang berkenaan, yang faham. Cuma masalahnya apakah 
mereka ini benar-benar beriman dengan Allah ataupun tidak? Jika benar-benar kita 
beriman dengan Allah sudah pasti kita melaksanakan apa yang diperintahkan, Jika tidak 
benar-benar beriman, maka perbincangan saya ini sudah tentu tidak bererti. Nampaknya 
jika kalam dari Allah dan RasulNya pun kamu masih tidak berpuas hati, apa lagi dengan 
tulisan saya ini, barangkali sudah tentu orang-orang yang berkenaan tidak akan berpuas 
hati. Begitulah juga dengan hasil-hasil tulisan 'ulama'-'ulama' yang lain... 

PERBEZAAN PENDAPAT_ 

Sebenarnya perbezaan pendapat yang wujud di antara kita dengan golongan yang 
berkuasa ialah kerana kita mengutamakan dalil-dalil naqal (Al-Qur'an dan Al-Sunnah) 
lebih dari dalil-dalil 'aqliyyah. Kita menuntut perlaksanaan Syari'at Islam bukan sekadar 
berdailog dan berforum sahaja. Bahkan kita membantah sikap segolongan yang 
menjadikan syari'at Allah sebagai bahan perbincangan dan perbahasan bukan sebagai 
PETUNJUK yang dipatuhi. Sesungguhnya syari'at Allah tidak boleh dijadikan kertas- 
kerja yang perlu diperbincangkan kerana Syari'at Allah itu semuanya benar: Allah 
Subhanahu mengingatkan: 

Selain daripada apa yang diberi pertunjuk oleh Allah adalah batil, samada lahir 
mahu pun batin. Oleh yang demikian tidak perlu lagi kita berdailog di dalam perkara 
yang telah diputuskan oleh Allah dan RasulNya SallaLlahu 'alaihi Wasallam: 

Sekalipun pihak yang berkuasa tidak mahu mengendahkan segala macam nasihat 
yang benar ini, namun begitu kebenaran tetap kebenaran buat selama-lamanya, sekalipun 
sedikit orang-orang yang berpegang dengan Al-Qur'an dan Al-Sunnah! Sebaliknya 
kebatilan tetap kekal sebagai kebatilan, sekali pun ianya dijulang oleh golongan nasionalis 
dan materialis!! Firman Allah Subhanahu Wata'ala: 

Maksudnya: 

" Jelaskan (wahai Muhammad) Demi Allah, Jika sekiranya jin dan manusia bermuafakat 
membuat dan mendatangkan ayat-ayat seperti Al-Qur'an ini, nescaya mereka tidak mampu 
berbuat demikian, sekalipun mereka bergotong-royong." 

Tidak diragukan bahawa setiap yang batil akan hilang. Sesiapa pun tidak 
sepatutnya melambat-lambatkan dari melaksanakan undang-undang syari'at, di atas 
alasan kononnya undang-undang syari'at sudah tidak sesuai lagi buat masa ini. Sesiapa 
yang bersikap demikian hendaklah mengundur diri, kerana sekali pun Islam memberi 
kebebasan berfikir, tetapi janganlah sampai melanggar batas-batas hingga menjadi kufur! 
Risiko dari kebebasan yang berleluasa, hingga ada golongan yang sanggup mengingkari 
hukum-hukum syara' dan memisahkan agama dari politik! Mana-mana negara yang 
majoriti penduduknya terdiri dari penganut agama Islam bersikap demikian, bererti 
parahlah akibat yang akan mereka terima nanti. 

Tidak ada sebuah negara pun di dalam dunia ini yang memberi kebebasan, 
sepertimana yang diberikan oleh negara Islam kepada semua rakyat jelata, sekalipun ada 
yang berlainan agama dan bangsa. Kebebasan sebenarnya bukanlah hak milik mana- 
mana individu tetapi kebebasan adalah merupakan pemberian Allah sebagai suatu unsur 
kebahagiaan manusia. Kebebasan bukanlah milik sesiapa yang boleh diperlakukan sesuka 
hati, Kebebasan adalah pemberian Allah untuk manusia. Ibarat perut memproses 
makanan, adakah sesiapa yang mengarahnya supaya menghadam makanan? Sudah tentu 
tidak! Malahan perut menghadamkan makanan kerana Allah mencipta serta menentukan 
peranannya sedemikian. Begitulah kemerdekaan dan kebebasan adalah suatu nikmat 
pemberian Allah untuk kebahagiaan manusia hatta sesiapa pun tidak boleh mencerobohi 
dan bersikap zalim. Barangsiapa yang menyekat dan menghalang kebebasan, bererti dia 
telah menyekat anasir kehidupan manusia, sama seperti dia memotong bekalan air dan 
udara. Andainya orang yang melakukan perkara ini sendiri yakin, bahawa sebarang 

manusia tidak mungkin dapat hidup tanpa makan dan minum, maka begitulah juga 
bahawa tidak mungkin hidup bahagia oleh mana-mana individu dan masyarakat tanpa 
kemerdekaan dan kebebasan...! 

Saya tidaklah menafikan bahawa akal yang waras boleh memainkan peranan 
sepanjang kehidupan manusia bahkan dengan akal yang waraslah, maka manusia 
berbeza dari binatang! Dengan akallah manusia layak menerima ajaran Islam. Akan 
tetapi, apa yang saya timbulkan di dalam perbincangan yang lalu adalah kerana adanya 
setengah golongan yang mengutamakan pendapatnya dari syari'at Allah Tuhan semesta 
alam. Sedangkan ahli fikir mana pun apabila berhadapan dengan Syari'at Allah mestilah 
tunduk dan patuh. Firman Allah: 


(65 1 j^Luj Uyj 1 Ija, d J44? Gua GljGSjsd d di 


Maksudnya: 

Maka demi TuhanMu, mereka ( pada hakikatnya) tidaklah sebenar-benarnya beriman 
sehingga mereka memperhakimkan setiap perkara yang mereka perselisihkan dengan 
undang-undang Engkau. Kemudian mereka tidak lagi merasa berat di dalam hati mereka di 
atas hukuman yang Kamu jatuhkan itu. Dan semua mereka menyerah diri dengan tulus 
ikhlas. 

(Surah Al-Nisa': Ayat 65) 

Sesebuah negara Islam mestilah beriltizam dengan maksud ayat ini dengan 
sebenar-benarnya di samping mendorong manusia pula supaya mengamalkannya 
dengan bersungguh-sungguh hatta manusia sejagat semuanya mendapat limpah ruah 
nikmat dari Allah Subhanahu Wata'ala yang agung ini. Jika sekiranya negara Islam hari 
ini benar-benar memberi perhatian tentang pembelajaran dan pendidikan mengikut 
ajaran Islam, nescaya ramai pelajar-pelajar yang sudah memahami ajaran Islam. Tetapi 
keadaan sebenarnya tidak demikian. Anak-anak Muslim memahami teori Darwin dan 
Socrates lebih mendalam dari ajaran agama mereka sendiri! Jika negara Islam benar-benar 
mentarbiahkan generasi muda-mudinya mengikut tarbiyyah Islamiyyah, nescaya sudah 
lama mereka sudah maju dan kukuh, dengan tidak payah mereka menyembah dan 
meminta kepada orang lain. Apa perlunya kita meminta kepada orang lain lagi, 
sedangkan kita sudah boleh berdikari. Bahkan boleh membebaskan manusia amnya dari 
kejahilan, ketakutan dan kepalsuan hidup... Tetapi malang, pihak berkuasa masih belum, 
mahu mencuba!! Kenapa dan mengapa...'? Andainya negara Islam mengutamakan rakyat 
jelatanya mempelajari politik, sosiologi akhlaq dan perindustrian mengikut Al-Qur'an 
dan Al-Sunnah, bukan mengimport sistem pelajaran daripada negara yang bukan Islam, 
seperti yang berlaku hari ini, maka sudah lama kita telah maju di bidang peradaban, 
pembangunan dan kerohanian, berbanding dengan negara-negara lain di dalam dunia ini. 


PEMIMPIN ISLAM_ 

Pemerintahan Islam ialah pemerintahan yang menjalankan sistem pemerintahan 
dengan seluruh undang-undang Islam samada di sudut pembangunan material mahupun 

kerohanian, segala-galanya mengikut syari'at Allah Subhanahu Wata'ala. Ada pun 
pemimpin yang bukan Islam, maka dia memerintah mengikut undang-undang buatan 
manusia, yang boleh ditukar dam dipinda mengikut keadaan tempat dan suasana! Inilah 
undang-undang yang memerintah kita pada hari ini. Undang-undang ini di suatu masa 
telah dipinda berulang-kali. Dalam pada itupun sesiapa yang cuba menyentuhnya 
(mengkritiknya) bagaikan tersentuh berhala yang berpuaka!!! 

Sesungguhnya seseorang pemimpin Islam sangat-sangat merasai bahawa dia 
sentiasa di dalam pemerhatian Allah Yang Maha Mengetahui. Dia selalu merasa takut 
dengan pengawasan Allah melainkan orang yang telah dibutakan mata hatinya maka 
sudah tentu ia tidak lagi dapat merasai ini semua. Allah Maha Kuasa melakukan tindak 
balas ke atas siapa sahaja yang melakukan kezaliman! Firman Allah Subhanahu Wata'ala: 


(1 2)iA-^ dljj (j$3aj 'jl 


Maksudnya: 

Sesungguhnya hukuman Tuhan kamu itu amat dahsyat!! 

(Surah Al-Buruj; Ayat 12) 

Adapun negara yang bukan islam, pengawasnya adalah undang-undang yang 
mereka cipta sendiri, di mana pihak yang berkuasa boleh mengubah dan meminda. jika 
kepentingan mereka menuntut mereka berbuat demikian. Di sini dapat dilihat dua jenis 
pemimpin yang berbeza. Satu pemimpin yang tunduk kepada syari'at Allah dan satu 
pemimpin lagi, undang-undang pula yang tunduk kepada kehendaknya! Di dalam 
negara Islam, dua kalimah syahadah merupakan asas utama bagi keadilan dan segala- 
galanya. Di dalam dua kalimah syahadah inilah letaknya segala rahsia keagungan Allah 
Subhanahu Wata'ala. Tanpa berpegang dengan dua kalimah syahadah ini, maka negara 
tersebut tidak berfungsi lagi dan ia bukan lagi negara Islam yang sejati. Negara Islam 
ialah negara yang menjalankan undang-undang syara' dengan begitu rapi dan teliti di 
mana setiap rakyat wajib mematuhi dan menta'ati segala arahan pemimpin, selagi arahan 
mereka tidak bercanggah dengan Al-Qur'an dan Al-Sunnah. Terdapat maksud di dalam 
sepotong Hadith bahawa Allah tidak menerima taubat orang yang mengeji pemimpin- 
pemimpin yang menjalankan syari'at Allah! Beginilah Islam cuba mengeratkan hubungan 
di antara pemimpin dengan rakyatnya agar sama-sama berganding bahu dengan penuh 
rasa tanggungjawab, seolah-olahnya masing-masing nampak dengan jelas akan 
kelebihan-kelebihan yang dijelaskan oleh RasuluLlah di dalam sabdanya: 

Maksudnya: 

Orang yang berpegang dengan Sunnahku di waktu umatku rosak, baginya seratus pahala 

seperti orang yang mati syahid. 

Sememangnyalah layak kelebihan ini disandang oleh pemimpin dan rakyat yang bersifat 
dengan sifat-sifat teryebut, memandangkan kepada peranan dan usaha mereka yang 
tidak mengira masa dan waktu. Fadhilat seperti yang tersebut di dalam Hadith tadi sudah 
tentu tidak layak buat orang yang tidak berperanan, berkuku besi dan meninggi diri! 

Ketahuilah bahawa negara Islam tidak mungkin mencabuli perjanjiannya dengan 
negara-negara yang telah dimetri perjanjian damai, biar apa sekali pun agama mereka. 
Negara Islam tetap akan mematuhi segala perjanjian yang telah dimetrikan itu dengan 
penuh hati-hati kerana menyahut arahan Al-Qur'an yang berbunyi: 

Maksudnya: 

Wahai orang-orang yang beriman! Patuhilah kami semua kepada perjanjian.., 

(Surah Al-Ma'idah: Ayat 1) 

Manakah sebuah negara, walau pun negara yang sudah maju mempunyai undang- 
undang seperti negara Islam, yang melarang sikap bermusuhan dengan negara-negara 
yang telah dibuat hubungan diplomatik? Tetapi negara islam yang kamu takut-takut 
sangat ini, ia sendiri (agama Islam) menyuruh mereka berbuat demikian. Firman Allah: 


;uTjl ;,g i jji^j i jji Aii 4^ ^ijbL ij&ikj i jjku j i jLi 

Ul jLsil J Ulj I jL f ’<> [ > ^Uj “> ^1 U ^ I jLI 'jilj 

(72) (j jLa*j Uj <111 j (JUl# 


Maksudnya: 

Dan ;z7ca saudara kamu di dalam Islam yang tinggal di negeri orang meminta pertolongan, 
maka hendaklah kamu semua membantu mereka. Kecuali jika negara kamu sudah membuat 
perjanjian, maka tidaklah boleh kamu menyerang di atas alasan untuk menolong 
saudarakamu. 

(Surah Al-Anfal: Ayat 72) 

Dengan undang-undang Islamlah sahaja keamanan dunia dapat dijamin. Bukan 
perjanjian dunia hari ini yang tidak boleh menjamin sebarang keamanan bagi manusia. 
Lihatlah kepada peperangan yang berlaku pada hari ini di mana tidak siapa yang 
mengetahui bila ia akan tamat! Kemusnahan bukan sahaja berla- ku pada harta-benda, 
malahan nyawa manusia Juga diragut oleh senjata-senjata moden yang semakin hari 
semakin bertambah... Apakah ada Jalan lain selain dari kembali menjalankan syari'at 
Allah Subhanahu Wata'ala. Fikirlah wahai pemimpin-pemimpin Islam! Sanggupkah kita 
membiarkan negara kita ini musnah seperti Sepanyol, Palastin dan Lubnan juga sekarang 
ini akan menuju ke arah kehancuran! 

Negara Islam yang kamu anti itu tidaklah mencolek dan menyeksa, membuat 
propaganda dan menindas, tidak mengharamkan kebebasan ke atas rakyat jelata. 
Malahan negara tersebut akan berusaha membantu rakyat untuk berfikir dengan cara 
yang betul. Sesungguhnya negara Islam bukanlah seperti negara-negara yang wujud pada 
hari ini, yang mengambil undang-undang di sana dan di sini hinggakan tidak suatu pun 
yang betul. Semua usaha-usaha kamu ini adalah semata-mata untuk menjadi batu 
penghalang dari tertegaknya negara Islam, yang mana ianya tidaklah diperintah oleh 
saudara-mara dan golongan yang sudah tidak bermoral...! Mengikut cerita bahawa 
Sayyidina 'Umar radiyaLlahu 'anhu tidak pernah melantik ketua-ketua pemimpin atau 
gabenor dari orang yang ada hubungan kekeluargaan dengannya. Cuma pernah sekali 
sahaja beliau melantik seorang gabenor yang dari keluarganya. Namun demikian setelah 
dia dapati keluarganya ini menulis beberapa rangkap puisi yang isi kandungannya tidak 
bersesuaian dengan himmah seorang gabenor lalu 'Umar selaku Khalifah bertindak 
melucutkan jawatan tersebut dan digantikan dengan orang lain. 


22 



NEGARA, PENERAPAN NILAI-NILAI AGAMA? 


Pemimpin negara Islam bukanlah hanya asyik meluahkan ucapan-ucapan yang 
berjela-jela panjang, yang keluar ke masjid jika diundang bertujuan untuk 
mempernampakkan roh maknawi kepada rakyat. Malahan pemimpin negara Islam setiap 
waktu ingatkan Allah. Dia tidak rela bertopengkan kepada amalan-amalan baik ini hanya 
untuk mengukuhkan kedudukan, atau bertujuan untuk menutup kemungkaran, Tetapi 
yang diperjuangkannya ialah untuk menegak kebenaran. Kebenaran tetap akan 
berkekalan sepanjang zaman... 

Sesiapa yang ingin mengetahui bagaimana sebuah kerajaan Islam yang sebenar, 
maka saya syorkan supaya dia membaca "Rasa'il", sebuah buku yang ditulis oleh Al- 
Imam Al-Syahid Hassan Al-Banna. Setiap yang menganalisa dan mengkaji demi cintakan 
kebenaran, kebenaranlah matlamat yang dicari-cari maka dia akan merasa senang hati 
apabila dia tamat membaca buku tersebut. Malah lebih baik dari dia menghabiskan masa 
dengan membaca teori itu dan ini... 

Wahai Umat Muslimin! Inilah sebahagian dari ciri-ciri negara Islam, yang tidak 
ditandingi oleh negara sekular (sosialisma, nasionalisma, komunisma, kapitalisma dan 
lain-lain). Sistem pemerintahan Islam sahaja yang boleh memerintah dunia ini. Sekurang- 
kurangnya dengan sistem Islamlah sahaja boleh menjamin negara-negara Islam hari ini 
dari tercemar. Dengan Islam imej umatnya akan meningkat menjadi maju jaya, istimewa 
pula apabila dilihat kepada kedudukan geografinya di mana negara-negara Islamlah yang 
paling banyak memiliki sumber-sumber kekayaan, jika hendak dibandingkan dengan 
negara-negara yang bukan Islam. Kekayaan yang Allah kurniakan kepada bumi kita ini 
bukan sahaja cukup untuk dimanfa'atkan pada umat islam sahaja, malahan cukup untuk 
dunia amnya. 

Sesiapa yang benar-benar beriman dengan Allah, maka wajiblah ia berjihad untuk 
menegakkan negara Islam yang sebenar Adapun dalam masa kita menyembah Allah dan 
menjadikan agama Islam sebagai anutan kita serta mengaku pula kebesaranNya, 
mengapa pula pada masa yang sama kita bertindak menentang golongan yang menyeru 
ke arah menwujudkan sebuah negara Islam yang memerintah ummah Islamiyyah!!!? 

Slogan... Slogan... 

Tapi, lain makna di hati! 

Siapa faham...? 

Hanya Allah Yang mengetahui... 


Wahai Allah! Tunjukkanlah kebenaran kepada kami. Jadikanlah kami pengikut yang 
beriltizam. Pernampakkanlah kepada kami perkara yang batil Iltizamkan kami untuk 
menjauhkan diri dari melakukannya. Firman Allah Subhanahu Wata'ala: 


(108)'o£j^l I> U j 41! 'j °(>j lit Jc. aIII J\ jUJ & °J$ 


Maksudnya: 

Katakan (wahai Muhammad a.s.), bahawa inilah jalanku. Aku menyeru diriku sendiri dan 
umatku ke jalan Allah dengan penuh keyakinan. Dan mahasuci Allah. Dan bukanlah aku 
dari kalangan orang-orang musyrik . " 

(Surah Yusuf: Ayat 108) 


Allah Yang Maha Mengetahui 

